[{"text_idx": "#000000", "text": "Kokku kuluv aeg: 25 min"}, {"text_idx": "#000001", "text": "Sega toorjuust laimimahla, soola, pipra ja tilliga.\nLisa segusse ettevaatlikult avokaado. NB: muidu la\u0308heb pudruks.\nTo\u0303sta segu u\u0308mmargusse vormi ning to\u0303sta umbes 10 minutiks ku\u0308lmkappi. Kui vormi pole, siis vormi lusikaga.\nTo\u0303sta avokaadosegu ku\u0308lmkapist va\u0308lja ja eemalda vorm.\nLo\u0303ika redisest peenikesed rattad ja to\u0303sta lo\u0303he peale kaunistuseks.\nLisa vesikressi ja maitsesta pipraga."}, {"text_idx": "#000002", "text": "Kellele ei meeldiks kala? Eriti hea ja maitsev on just lo\u0303he. Lisaks on kala so\u0308o\u0308mine kasulik, sest see varustab keha vajalike oomega-3-rasvhapete ja D-vitamiiniga. Oomega-3-rasvhapped alandavad verero\u0303hku, suurendavad rasvapo\u0303letust ja va\u0308hendavad stressi mo\u0303ju organismis. Mo\u0303tlesime meiegi midagi po\u0303nevat lo\u0303hest valmistada ja tulemus on teie ees."}, {"text_idx": "#000003", "text": "Kala, millest maitsvat rooga hakkasime valmistama, oli Vic\u030ci ku\u0308lmsuitsulo\u0303he. Ku\u0308lmsuitsulo\u0303he peab olema korralikult soolatud ning meile meeldis, et Vic\u030ci kasutab kalade soolamiseks just Himaalaja kristallsoola. Ku\u0308lmsuitsutamine on pikaajaline protsess, mis vo\u0303tab vo\u0303rreldes kuumsuitsutamisega tunduvalt kauem aega, kuid ta\u0308nu millele saadakse to\u0303elisi delikatesse. Ku\u0308lmsuitsulo\u0303he on toode, millega suurt vaeva ei ole. Ko\u0303igepealt tuleb vo\u0303tta lo\u0303he pakendist va\u0308lja ning lo\u0303igata valmis parajad tu\u0308kid. Lo\u0303ikasime sellised pikemad ribad, et hiljem oleks hea neid rulli keerata."}, {"text_idx": "#000004", "text": "Ku\u0308lmsuitsulo\u0303he alla valmistasime avokaadopadja. Padja valmistamiseks kasutasime toorjuustu, laimimahla, avokaadot ning maitsestamiseks soola ja pipart. Segasime toorjuustu, tilli ja laimimahla omavahel la\u0308bi. Ettevaatlikult lisasime segusse avokaado. Kui liiga hoogsalt segada tuleb sellest pudru. Saadud segu pressisime u\u0308mmargusse vormi ning panime umbes 10 minutiks ku\u0308lmkappi hanguma. Mo\u0303ne aja pa\u0308rast vo\u0303tsime avokaadopadja ku\u0308lmkapist va\u0308lja ning asetasime peale ku\u0308lmsuitsulo\u0303he. Kaunistamiseks kasutasime redist ja vesikressi. Kes vesikressi pole enne kasutanud, siis soovitame soojalt, sest see lisab toidule mo\u0303nusa koguse va\u0308rskust ja rohelust."}, {"text_idx": "#000005", "text": "Lo\u0303he avokaadopadjal saigi meil valmis ning maitses va\u0308ga ha\u0308sti. Selline roog sobib ha\u0308sti so\u0308o\u0308miseks kuumal suvepa\u0308eval, kui sooja toidu isu va\u0308ga ei ole ning hing ihaldab midagi va\u0308rsket ja jahedat."}, {"text_idx": "#000006", "text": "Mango kastmes lo\u0303he mango salatiga"}]